March | 2016 | Rachelle Du Bois
Gaan soek vir jou ‘n boek
Gaan soek vir jou ‘n liefdesroman/novelle vir die naweek. Daar is 14 lekkerlees e-boeke in beide Engels en Afrikaans beskikbaar by https://rachelledubois.com/nuwe-boeke/ vir die baie redelike prys van R50.00 to R70.00, afhangend van by watter boekwinkel jy koop. Daar is selfs by Amazon.com boeke beskikbaar vanaf ongeveer R46.00 ($3.00)
This entry was posted on March 31, 2016, in Lewe, Romanse and tagged afrikaans, Afrikaanse Liefdesverhale, e-boek, e-boeke, hart, hartstog, liefde, Rachelle du Bois, romanse, vreugde.	Leave a comment
Ek was volstrek alleen met die son en die aarde. En terwyl ek daar lê op die gras, praat ek in my gees met die aarde, die son en die lug en veraf see, verder as wat my oog kan reik. Ek dink aan die vastheid van die aarde – ek voel hoe dit my dra; deur die gras waarop ek lê, voel ek hoe die groot aarde met my praat. Ek dink aan die drywende lug – die suiwerheid daarvan wat ook die skoonheid daarvan is; die lug raak my aan en gee my iets van dié suiwerheid en skoonheid. Ek praat met die see, en al is dit so ver, sien ek dit in my gedagte – groen aan die rand van die aarde en blou in die dieptes; ek verlang om die krag daarvan te besit, om iets te mag hê van die see se geheimenis en heerlikheid. Toe wend ek my tot die son in ŉ groot verlange om in my gees sy lig en skittering en onvermoeide volharding te kan opneem. Ek kyk na die blou lug bo my, ek reik op na die diepte daarvan en adem die lieflikheid van die kleur in. Die ryk blou van die onbereikbare blom van die lug buig oor my en bring my die harterus van vleklose kleur. Toe voel ek ŉ emosie van gees wat buite bereik van woorde is. Ek noem dit gebed, maar dié woord is eintlik te klein om die gevoel wat ek ervaar het te beskryf. Tog sê ek dit was gebed, want ŉ ander woord daarvoor het ek nie.
This entry was posted on March 21, 2016, in Gedigte, Lewe, Romanse, Wysheid.	Leave a comment
Dis in die klein dingetjies
Soms is dit nodig om jou dag anders te begin, om die roetine van al die vorige dae, weke en maande bietjie af te skud. Dit werk vir my, want soos my dag in roetine verval, so verval my liggaam en gees met niks wat vernuwe of verlig nie. Daarom het ek vanoggend saam met my eerste koppie koffie my geliefde digbundel uit die kas gehaal en my verlustig in die wysheid, die vreugde en hartseer van digters van alle tye. So wissel die verwondering van Tragore oor die tydloosheid van die liefde die ontsettende vervreemding van Pessaro in The Tobaco Shop af. Dan kom Em Claire met haar boodskap van hoop in die mooi gedig “Don’t regret all these moments that have brought you here,” en vind ek saam met Jannis Ritsos vreugde in die dag wat voorlê. Ek is verkwik deur skoonheid in die gedigte van nog ander digters soos Pablo Neruda en Omar Khayyam, en ek krimp saam ineen oor die pyn van die kort stuk oor die perspektief oor elkeen se Tuin van Eden uit Marvin’s Room: “Perhaps everybody has a garden of Eden, I don’t know, but they have scarcely seen their garden before they see the flaming sword …”
Dan kom Breyten Breytenbach se gedig “vir Oun” en ek is terug by my ma in haar tuin en haar woorde van blomme. My gees lig en ek word verfris deur die lieflike reën en die wil om voluit te lewe.
Die vreugde is in die klein dingetjies wat ons so maklik miskyk. Lees wat sê Knut Hansen hieroor in Die Klein Vreugde: “Dit kan reën en die wind kan waai – dis nie die dinge wat tel nie. Dikwels op ‘n reëndag kan ‘n klein vreugdetjie so van ‘n mens besit neem dat jy jou in ‘n wêreld van jou eie terugtrek. ‘n Mens staan voor jou en kyk en jy lag saggies, terwyl jy af en toe omkyk. Waaraan dink jy nou? ‘n Helder ruit in ‘n venster, ‘n straal sonlig op die ruit, ‘n uitsig op ‘n klein stroompie en miskien ‘n stukkie blou lug daarbo. Dit hoef nie meer te wees nie.”
This entry was posted on March 13, 2016, in Gedigte, Lewe, Romanse, Wysheid.	Leave a comment